LidanRubinov/Halacha-QA huggingface dataset:
שאלה: לימוד תורה: אני משתדל לא להשאיר לי זמן לבטלה וללמוד כמה שאפשר כשאני חוזר מהישיבה בערבים, בתקופת הישיבה זה לא כ"כ קשה אבל בחופשות קורה שאני לומד שעתיים-שלוש וזה משאיר לי הרבה זמן לבטלה שמביאה לידי שעמום וכולי. איך להתגבר על יצר הרע שמבטל אותי מתורה? יש ספרים שיכולים לעזור לי?
תשובה: אין לי הרבה פטנטים. בכלל, כדאי להיות חשדן כלפי מי שיש לו פטנטים להתמודד עם הבעיות הרוחניות הקשות. רק שני כיווני מחשבה. ראשון בהם הוא למצוא עוד דברים שהם עשייה בונה - מעשי חסד, לרוץ ולהתאמץ כדי לחזק את הגוף ואת כוח הרצון, לנגן וכדו  - לעשות דברים שהם חלק מהדברים הבונים את דמותו של האדם, והמתאימים לבין הזמנים. שני בהם הוא לנסות להתקדם באפיקים חדשים בתורה - למשל: לכתוב דברי תורה, לסכם, לעשות מפתחות לנושאים שונים, וכדו. כל מיני אופקים חדשים של תורה שיאפשרו לך למלא את הזמן הקשה בבית בדברים טובים הקשורים בתורה. יישר כוח גדול ו
שאלה: ניתוח לאחר המוות: אשמח לדעת האם לפי עניות דעתו של הרב מותר לעשות נתיחה לאחר המוות. הסיבה לנתיחה היא גילוי סיבת המוות ובעתיד הקרוב הרחוק זה יוכל לעזור. לקרוובי משפחתו או לאנשים שהיו איתו במגע למניעת התפשטות וגילוי סיבת המוות
תשובה: שאלה זו נידונה בפוסקים כבר במשך מאות שנים. מחד גיסא עומדת מצוות הקבורה והאיסור ליהנות מן המת, ומצד שני עומדת היכולת להציל נפשות אחרות כתוצאה מניתוח זה. על כן, צריך לבחון כל מקרה לגופו. אם יש בסיס לטיעון כי הנתיחה תביא ללימוד ישיר שיציל נפשות - הנימוקים להתיר ניתוח זה חזקים מאוד  אם מדובר בניתוח שכל כולו הוא לימוד אנטונמיה וכדו  - הדבר יותר בעייתי, ומותנה בהסכמה מראש של האדם  באמצע יש אפשרויות רבות, שכאמור יש צורך לבחון כל מקרה לגופו. וחג שמח
שאלה: טעות בחשבון: וחג שמח, היום קנינו מספר פריטים בחנות בגדים במרכז (בחנות עודפים של רשת מסוימת). כשחזרנו לביתנו בצפון גילינו בקבלה ששכחו לחייב אותנו על אחד הפריטים. מה עלינו לעשות?
תשובה: להתקשר לחנות ולבצע העברה דרך כרטיס אשראי בטלפון. אייל משה
שאלה: האם אנחנו מחפפים?: הרב. יש לי שאלה בקשר לציבור הדת ל. למה לפעמים זה נראה כאילו אנחנו לא נשמעים לשולחן ערוך עד הסוף? כתוב להתרחק מהנשים מאוד מאוד ואנחנו לא עושים את זה, כתוב שאסור לדרוש ב אישה ואנחנו עושים את זה. ואפשר למצוא עוד הרבה דוגמות כאלה. זה פשוט נראה כאילו שכשהשולחן ערוך לא נוח לנו אז אנחנו מוצאים היתר. באמת חשוב לי להבין את זה. מראש
תשובה: ואפשר כמובן לבחון את הדברים אחרת. לבדוק היטב את ההלכה  לראות שכבר בעלי התוספות (לפני יותר מ 800 שנים!) כתבו שנוהגים היום כן לקבל שרות מאישה  להגדיר מה נקרא להתרחק מהנשים, ועוד ועוד. ואז, כשיודעים את ההלכה לראות כי כמו בכל חברה דתית מכל הזרמים ומכל השיטות יש השומרים אותה במלואה, יש המחמירים יותר ממה שהיא דורשת, ויש שמחפפים. זה דרכו של עולם, והוא מתרחש כאמור בכל חברה דתית מכל סוג ומכל זרם.
שאלה: תמונות לא צנועות בכלל: אני בן 14 ויש לי בעיה (זה לא משנה לגבי אינטרנט רימון כי אם אתה חושק במשהו תמצא אותו בכל דרך אפשרית.אצל חבר וכו ) יש לי בעיה שעם ביום יוצא לי לראות תמונות לא צנועות של שנים ערומות (גם מצוייר) וזה מגירויי אני לא מחפש את זה ואני ממש עצוב על כך, מה אני יכול לעשות כדי לא לחטוא במראות עניים זה ממש מפריע לי פסומות תמונות זה בא לבד אני לא שולט מבקש עצה בבקשה ומה אני יכול לעשות כדי לכפר על זה בבקשה!
תשובה: הכשלון לא בא במקרה אלא בגלל חוסר החלטיות לשמור על עצמך באמת. פרסומות שיש בהם תמונות תועבה מופיעות באתרים מסוימים, אחרי פעם אחת אפשר לדעת עליהם ולא להכנס אליהם יותר. גם אם נתקלת במפתיע בפרסומת עם תמונת תועבה - צריך מיד להסתלק ממנה. לא להתבונן יותר מהשניה הראשונה שזיהית שיש כאן תועבה. מיד לסגור את הדף. אני חושש מאוד שאתה לא תמיד מצליח לנצח את היצר. אתה נפגע ברגעים שהיצר מצליח להתגבר. הנה כמה הדרכות טובות לחזק את הכוח שלך נגד היצר הרע. אתה צריך להחליט שאתה מנצח אותו - כל העצות שכתבתי לך כאן באות כדי לחזק את ההחלטה שלך שאתה מנצח את היצר ולא הוא מנצח אותך. 1. אני ממליץ לך להוסיף בתפילת עמידה - בברכת  שומע תפילה, בקשה לשמירת העיניים ולהגיד אותה בכוונה רבה. עיין בקישור להלן ותנסח מתוכו שני משפטים שמדברים אליך 2. מעל המסך של המחשב שלך תכתוב באותיות גדולות: "ולא תתרו אחרי לבבכם ואחרי עיניכם אשר אתם זנים אחריהם". 3. לפני כל צפיה במחשב תקרא את הפסוק הזה בכוונה גדולה ותנשק את הציציות. 4. אם נכשלת והתבוננת במשהו מקולקל - תקום מיד מהמחשב ותעזוב אותו לפחות לשעה. בהצלחה!
שאלה: פירוש מילה: מה פירוש המילה "צועה" בשיר "מי כמוך" ששרים ביום כיפור?
תשובה: ב"ה, הפירוש: ה  מזיז ומטלטל הכל מתוך שהוא מושל בכל. עיין רש"י ישעיה ס"ג א. הסבר לכל הפיוט תוכל למצא כאן: דני ארגמן
שאלה: מזוזות: כבוד הרב, אני מתגוררת בארצות הברית ואני עוברת דירה. במקומי יכנסו גויים לגור בדירה. יש לי כאן 3 מזוזות ואני רוצה לקחת אותן איתי לבית החדש בעה. האם מותר לי להוריד אותן ולשים אותן בבית החדש? במידה ואסור להעביר לבית החדש מה עליי לעשות? מראש סיון
תשובה: האיסור דווקא כאשר הבית יהיה שייך ליהודי, אבל אם נכנסים גויים, אדרבה צריך לקחת את המזוזות בשעה שעוזבים את הבית. וכן כאשר עומדים להרוס את הבית, צריך לקחת לפני כן את המזוזות. ולהרחבה ומקור התשובה ראו בספר פניני הלכה מאת הרב אליעזר מלמד שליט"א באתר ישיבה אייל משה
שאלה: ירמיה כ"ו: שמי אדם. ואני לומד היום את פרק כ"ו בספר ירמיה, אני הגעתי לפסוק 7, ורשום שלאחר שירמיה ניבא את נבואת החורבן, נביאים רצו במותו. שאלתי היא, האם מדבור על נביאי אמת או שקר, ואם מדובר על נביאי אמת, האם יש פרשנים היודעים אילו נביאים?
תשובה: פשוט וברור שאלו נביאי שקר.
שאלה: נמאס לי!!!:. נמאס לי מהחיים כבר באמת שנמאס לי אני חוזר בתשובה עכשיו אני בתקופה שלמה כבר בעצב דיכאונות מועקות ובדידות כזאת. קשה לי בחיים אני מאכזב את ה אותי ואת כולם תמיד בשביל מה ה צריך אותי כבר? אני משתדל לחזור בתשובה שלמה אני מניח תפילין כל בוקר קורא כל יום תהילים תיקון כללי גם פיטום הקטורת שם צדקה בראשית תמן עוסק בתורה מברך על הכל מנסה ללמוד עוד יותר תורה הכל רואה הרצאות באינטרנט של אמנון יצחק ופנגר משתדל לקרוא ניסים ישועות של ה באתרים של רבי נחמן נכנס קורא מאמרים מתעסק בתורה ומצוות עוזר במה שאני יכול מנסה לזכות את הרבים שומר שבת התחלתי לשמור שוב למרות כל הקושי בהכל בחיים עם הדיכאון ושאני רואה שקורים דברים רעים אני אומר הכל לטובה הכל מאת ה יתברך אני כל כך נלחם ביצר הרע לא ליפול לפגם הברית אני שומר כל כך הרבה זמן ואז בא קרי בלילה ואני קורא קריאת שמע ונשמר כמה שיותר ממחשבות ומלשון הרע אני מרגיש שבור נפלתי לידי היצר כל כך נלחמתי בו ועכשיו הכל לחינם כל מה שנלחמתי בו והתפללתי ובכיתי ותהוודיתי בקשתי מה לחזור בתשובה שלמה ושוב נפלתי אין דרך חזרה אני מבין כבר הכל אבוד בא לי לחתוך לעצמי תידיים שלא אוכל לעשות זאת יותר אני שונא את עצמי ואני בטוח שה מאוכזב ממני בא לע למות אחרי החטא הזה התייאשתי נשברתי סופית התפללתי ונלחמתי בו לחינם כנראה. מה הוא רוצה ממני מההה הייתי עסוק בתורה ומצוות מה הוא רוצה מה התייאשתי כבר אין לי דמעות לבכות יותר
תשובה: בעדינות בעדינות אני מבקש לשאול אותך האם אתה מסוגל לספר לעצמך סיפור אחר לחלוטין על מצבך? האם יש ברצונך לקרוא את החיים שלך אחרת לגמרי? ראה מה יתחולל בך אם תאמר לעצמך את הדברים הבאים, בדיוק כפי שכתבת לי: נפלא לי בחיים. אני חוזר בתשובה עכשיו אני בתקופה שלמה בשמחה, כי אני מנסה. אני קרוב אל הקב"ה, והקב"ה זוכה דרכי בעוד אדם שנושא את שמו בעולם, והוא כאילו "צריך" אותי. אני משתדל לחזור בתשובה שלמה: אני מניח תפילין כל בוקר, קורא כל יום תהילים, תיקון כללי, גם פיטום הקטורת  שם צדקה, בראשית היום עוסק בתורה  מברך על הכל, מנסה ללמוד עוד יותר תורה, הכל  רואה הרצאות באינטרנט של אמנון יצחק ופנגר, משתדל לקרוא ניסים ישועות של ה  באתרים של רבי נחמן, נכנס קורא מאמרים מתעסק בתורה ומצוות, עוזר במה שאני יכול, מנסה לזכות את הרבים  שומר שבת - התחלתי לשמור שוב למרות כל הקושי. על אף שלפעמים הדבר מדכא אותי כשאני רואה שקורים דברים רעים אני אומר הכל לטובה הכל מאת ה  יתברך  אני כל כך נלחם ביצר הרע לא ליפול לפגם הברית אני שומר כל כך הרבה זמן. זוכה ללכת בדרך הנכונה. ולפעמים, בא קרי בלילה, ואני קורא קריאת שמע, ונשמר כמה שיותר ממחשבות ומלשון הרע. בסך הכל אני בן אדם שמנסה ללכת בדרך טובה, ואני לא מרגיש שבור כי אם אדם שמטפס למעלה למעלה, נלחם ביצר הרע, מנצח, מפסיד, נופל, מנסה שוב   זוהי הדרך היחידה הקיימת. אני מבקש מד  שיעזור לי לשוב בתשובה שלמה, אבל אני יודע שאני עושה דברים נכונים באופן כללי, ושערי תשובה ותיקון פתוחים בפני עוד ועוד. אני אוהב את עצמי ועל הדרך החדשה שבחרתי ואני בטוח שעל אף שאני לא מושלם ויש לי גם נפילות - - ה  לא מאוכזב ממני. לא רוצה למות כשאני נופל אלא לתקן עוד ועוד, ו לריבונו של עולם שמשאיר לכולנו שערים פתוחים. האם זה לא סיפור יותר אמיתי? יותר מחזק?
שאלה: חלומות שאנשים בהם מתים: לאחרונה אני חולמת די הרבה על כך שאנשים מתים. העניין הוא, שלא מדובר באנשים קרובים, אלא בסטודנטים הלומדים איתי או בעלי קשר משפחתי רחוק (אמו של גיסי נניח). המוות הוא תמיד טראגי, פיגוע שאני ניצלתי ממנו וכדומה. עיקר רצוני לדעת הוא מה יכול להיות הגורם לחלומות, ואיך ניתן אולי להפסיק אותם? אני מתעוררת כל פעם בהרגשה נוראה. אני כמובן חיה חיים מאושרים ב"ה.
תשובה: קשה מאוד לדעת מה טיבם של החלומות האלה. נכון הדבר כי תהיי פותרת החלומות של עצמך - בדקי עם עצמך מה חשת בעת החלום עצמו, ומה התגלה לך על עצמך בעת החלום ובשעה שהוא התרחש. פעמים רבות ניתן לדעת בדרך זו הרבה על המקור של החלומות האלה ועל מה שהם מלמדים על עצמך. וחלומות משמחים
שאלה: מתמטיקה בחול המועד: האם אפשר לפתור תרגילים במתמטיקה בחול המועד? חג שמח!
תשובה: קשה מאוד לענות על שאלה זו, כי הדבר תלוי בהקשר. אם אלו שיעורי בית, או עבודה וכדו  - הדבר מהווה ביזוי המועד. אם זה חלק מתענוג המועד - מותר.
שאלה: קבר שנשבר.: כבוד הרב אני עליתי מקווקז לפני 20 שנה. שבוע שעבר, החלטתי לטוס עם הבת שלי לטיול שורשים לאזרייבג אן, באקו, עיר מולדתי. לא ביקרתי בעיר מולדתי ובמדינה עצמה המון שנים, אך בזמן האחרון עברה בי תחושה שאני חייבת לנסוע, והרגשתי נוסטלגיה בתוכי. נסענו לחמישה ימים עם הבת שלי (בת 14 שנים), וביום השלישי הגענו לבית הקברות שם קבורים הוריי. אמא נפטרה לפני 31 שנים, ואבא נפטר לפני 26 שנים. אבא היה מהיום הראשון עד היום האחרון במלחמת העולם השניה, ובה איבד את אחת מרגליו. על האבן היה רשום את שם המשפחה ושמו המלא בעברית של אבא שלי. לאחר מכן, הבת שלי קראה את מה שרשום וגילתה שרשמו את שם המשפחה בעברית לא נכון. (אז בזמנו, אף אחד לא ידע עברית ומה שהיה רשום אז היה רשום.) באותו יום שביקרנו את הוריי בבית הקברות, ראיתי שיש המון אבק ולכלוך, וכעסתי על עצמי ששכחתי בבית המלון שקית שלמה שמלאה בחומרי ניקוי וסמרטוטים שהבאתי מהארץ במיוחד. אפילו את הסמרטוט שנתנו לי החברים שהסיעו אותנו לקבר, שכחתי להוציא מהתיק. ואז אחד מהבחורים שעובד בבית הקברות, אמר לי: "אין דאגה, תמורת כסף נוכל לנקות לך בתוך יום את הקבר, מחר תגיעי ויהיה מבריק.", שלמתי לו חלק מהכסף שהוא ביקש, והתכוונתי לשלם את השאר למחרת, לאחר שאראה שהכל נקי. למחרת כשהגענו לקבר, היינו בשוק כשגילינו את הקבר שבור לשני חצאים, כשהתמונה של אבי ומגן הדויד שלמים לגמרי, ורק החלק שבו שם המשפחה היה רשום לא נכון, נשבר ונפל על פניו, כך שלא יכולנו לקרוא ולראות אותו. והאדם שניקה את הקבר, נפגע ברגלו בגלל שהאבן הכבדה מאוד נפלה על רגלו, והוא נמצא בבית החולים במצב קשה, ואמרו לנו שחתכו לו את הרגל בבית החולים כי לא נותר להם מה לעשות. רציתי לבקר את אותו אחד, אך לא הרשו לי מכיוון שהוא היה בלי הכרה. הדם של אותו בחור נותר על הקבר, אך ניקו אותו לאחר שהגענו. אני הייתי בשוק והתחלתי לבכות יחד עם הבת שלי, וכל האנשים שעבדו בבית הקברות ניסו להרגיע אותנו והבטיחו לנו שיבנו קבר חדש זהה בדיוק לקבר הישן, שנשבר. השאלה שלי, מה זה אומר שבירת הקבר לשני חצאים? השאלה השניה, האם האנשים הזרים שעובדים שם, שהבטיחו לנו שיעשו קבר חדש זהה בדיוק לקודם, יכולים לעשות את זה? או אנחנו, הילדים של ההורים (7 ילדים) שמפוזרים ברחבי העולם צריכים לעשות את זה? האם זה אומר משהו? האם ההורים או אבא שלי מנסה להעביר לנו מסר כלשהו? אני לא יודעת מה לעשות, המון מחשבות עולות במוחי. אחרי שאסיים את המכתב הזה, אני אסע אל הכותל (אתמול חזרתי מבאקו.) מאוד מחכה לתשובה,
תשובה: ראשית, בהחלט סיפור מדהים אולם, אין מה להרהר האם יש כאן איזו שהיא בעיה. אין חובה לילדים דווקא לבנות לאביך את המצבה. ראוי להקפיד שיכתבו את השם נכון. נסתרות דרכי ה  ואל לנו להרהר אחריהם. בע"ה שתיזכי לחתן את הבת ולהמשיך דור של ישרים בארץ. חיים רטיג, ישיבת בינות רעננה
שאלה: אתרוג: כבוד הרב רציתי לשאול האם חבר שלי שהלכתי אתו לתפילה והיה בטוח בכך שהאתרוג שלי זה שלו ושלו זה שלי האם יש בעיה בהלכה בכך שאנחנו עכשיו משתמשים באתרוגים שבעצם לא שלנו? האם אנחנו יוצאים ידי חובה? והייתי מבקש אם אתה יכול לתת לי עצה לגבי איך ליישר את ההדורים אתו משום שאני לא רוצה לריב בגלל סיבה כזאת.
תשובה: ביום בראשון לסוכות לא יוצאים ידי חובה אלא באתרוג שלך. בשאר הימים כן יוצאים ידי חובה.
שאלה: מועדי תפילות-פרסום: האם יש תקנה המורה לגבאי בית כנסת לפרסם-לתלות על דלת בכניסה של בית התפילה דף עם מועדי התפילות. אם אין תקנה כזו - האם זה באחריות הרבנות המקומית? תמיד אפשר לשאול - אבל לא בכל שעה יש גבאי. באיזו שעה אומרים "יזכור " בשמיני עצרה?
תשובה: אין תקנה כזו, אבל בהחלט זהו שירות שוב שעל הגבאי לעשות במסגרת תפקידו על מנת שיוכלו כולם להתעדכן ולהגיע לתפילה. וכל העוסקים בצרככי ציבור באמונה הקב"ה ישלם שכרם וכו  חיים רטיג, ישיבת בינות רעננה.
שאלה: טעם החיים ומשפחה: 1) כבר יותר מדי זמן אני (תלמיד ישיבה) מרגיש שאני "תקוע" בעולם ללא שום מטרה, החיים שלי כאן פשוט מיותרים ולא ברור מה אני עושה בעולם. יום יום להתעורר לשגרה, שאני עושה אותה רק כי חייבים לעשות אותה, כשלא ברור בכלל בשביל מה? זה רק מתסכל! אי אפשר להדחיק את המחשבות הללו (מנסיון), פשוט צריך לענות עליהן. שלחתי לכמה רבנים את השאלה ולא קיבלתי מהם תשובה שעונה על השאלה הפשוטה: למה א נ י כאן? עוד שאלה שעולה לרגל האירועים האחרונים: 2) באיזו זכות הורים מביאים את ילדיהם לעולם? (חוץ מזה שיש מצוה, זה עדיין לא מסביר את הזכות המוסרית). מי אמר שהם רוצים להיוולד? מי אמר ששווה להם להיוולד? אולי כל חייהם רק יסבלו? ומה יקרה אם הם יוולדו בעלי מומים ושאר פגעים רעים, או בעיות גנטיות שיש להוריהם? כל הספקות הללו ייתכנו בהחלט באופן חלקי או מלא. יותר מזה, נניח וכל הספקות הנ"ל לא קרו, עדיין, למה הילדים צריכים לסבול את השגעונות של ההורים שלהם, ובאופן קיצוני, עד כדי כך שהם צריכים להיזרק אל מותם מהקומה ה11?! למה זה מגיע להם? מי נתן להורים האלה רשיון להיות הורים? מדוע כל זוג פרחחים יכולים להיות הורים לילדים? אשמח לקבל תשובה ע נ י י נ י ת וישירה לשתי השאלות.
תשובה: 1) למה אני כאן: כל אדם צריך להרגיש שיש לו ערך, יש משמעות לחיים שלו. ודאי האמונה בטוב ד  ובחסדיו מעניקה משמעות לחיים אבל צריך גם לחיות אותם בפועל באפן שיבטא את המשמעות של החיים. חיים ערכיים ומשמעותיים ממלאים שלשה תנאים: א. החיים צריכים להיות חיים שמיוחדים לי - "מימוש עצמי". אתה צריך להקשיב לעצמך ולזהות את הכשרונות והנטיות שלך. לא לכל אדם מתאים ללמוד תורה!!! יכול להיות שאתה איש  מעשה  - מתאים לך לארגן מסגרות של עשיה. אולי אתה איש  רגש, נשמה של יוצר   משורר או אומן. ואולי אתה איש  חברה  מתאים להפעלת אנשים, לנהל ולהנהיג אותם. אולי אתה איש הרפתקאות מתאים לך לשרת בצבא או לעסוק במסחר נועז - אולי איש מחקר - להיות חוקר במדע כלשהו, איש שטח - הגנת הסביבה סיורים וטיולים. תלמד את עצמך ותכוון את עצמך לבטא את הייחוד שלך. ב. העשיה שלי צריכה לפנות אל הכלל. אדם צריך להרגיש אחריות כלפי הסביבה שלו - המשפחה, הקהילה, העם, המדינה והעולם. בעשיה מתוך דאגה לאחרים, הכשרונות והנטיות שלך באים לידי ביטוי נכון בעולם. בתוך דרך שמממשת מידות טובות. ג. כל זה נעשה מתוך תפיסה ברורה שאני ממלא את רצון ד  - לתקן ולרומם את נשמתי, לדאוג לטובת הבריות כולם. לכן כל זה נעשה מתוך מסירות מלאה ללימוד תורה (במידה שמתאימה לך) ולקיום מצוות - קלה כחמורה. לקידוש ד  בכל מקום בו אני פועל. 2) הבאת ילדים לעולם רוב הילדים בארצנו הם ילדים שמחים. גם ילדים סובלים, על פי רוב מצליחים בבגרותם למצוא לעצמם אושר וסיפוק. העולם שלנו איננו מושלם, יש בו חסרונות אבל החסרונות הללו אינם סיבה לוותר על הבאת חיים, אלא להשתדל לתקן בחריצות ובהתמדה כל מה שאפשר לתקן. כהערת סיום - אתה נשמע לא מאושר. השאלות שלך מצביעות על מצב רגשי לא טוב. יכול להיות שעברו עליך דברים אישיים שגרמו לך רגשות כאלה. יכול להיות שאתה "לא מוצא את עצמך". מעבר לכל תשובה אמונית אני ממליץ לך לבדוק אם המחשבות שעולות בך אינם תוצאה של קשיים אישיים ורגשיים שעוברים עליך ואולי צריכים טיפול בדרך מקצועית.
שאלה: פירוק בדי סוכה: בסוכה שלנו תלויים בדים שעליהם אנו תולים את הקישוטים. הם לא מהווים את הקיר של הסוכה. יש גדר מעץ שהיא קיר הסוכה (הבד הוא ליופי ולא עומד ברוח מצויה). האם מותר להוריד את הבד בחול המועד? אנו רוצים לעשות שם מנגל (הנקודת גז נמצאת שם) ולא רוצים שהבדים יסריחו.
תשובה: אם אין לבדים דין דפנות, אלא הם ליופי הרי הם משמשים כקישוט לסוכה. ובזה נחלקו הפוסקים אם יש בהם מוקצה או לא. לכן אם רוצים להוריד את הבד בחוה"מ צריך להתנות על כך קודם החג.
שאלה: ניתוח לאחר המוות: הרב, לאחר שענית לשאלתי. אני חוזר שוב. משפחתו של הנפטר מעוניינת לעשות לנפטר ניתוח כדי לגלות 2 דברים: 1. מה הרג את בן משפחתם! 2. דרך הגופה אפשר לדעת מי הרג את בן האדם! אנא אמור לי האם מותר ללמוד רפואה ולהתמחות בניתוח לאחר המוות? שהרי זה עוזר לגלות צדק!ולהציל בני אדם!
תשובה: זו דוגמה שנכתב עליה הרבה פחות מהנושאים האחרים, כיוון שלא מדובר כאן במסקנות רפואיות שתוסקנה כתוצאה מהניתוח, כי אם לתפוס רוצח. זו שאלה קשה ולא פשוטה. אולם מעיון בנימוקים האוסרים ניתוח גופות מול החשיבות הגדולה שהתורה מייחסת להענשת רוצח ולמניעת שפיכות דמים יש לפסוק כי כאשר השלטונות אכן מתכוונים להשתמש במסקנות שיעלו מתוך הניתוח לצורך תפיסת הרוצח - הדבר מותר, ואולי אף חובה. לגבי לימוד רפואה: כאמור בתשובה הקודמת, יש על כך מחלוקת גדולה בין הפוסקים. גם האומרים שהדבר מותר ואולי אף חיוני אומרים כי ישנה חובה לצמצם ככל שניתן בניתוחים אלה, ולעשות רק את מה שהכרחי ושלא ניתן ללמוד בשום דרך אחרת.
שאלה: זרע לבטלה: יש לי שאלה אני כבר 3 חודשים לא מאונן אחרי ששמעתי שיוצרים ילדים אבל לפחות פעמים בשבוע יש לי קרי לילה ועדיין לא הבנתי למרות שזה מתפללים וה מכפר מה קורה לילדים שבראו? הם לא נעלמים? ושבוע טוב.
תשובה: מצאתי תשובה יפה באתר  הדברות. יש שם המלצות לתיקון - צריך להשתדל לעשות מה שאפשר מתוך ההמלצות הללו.
שאלה: חטא גדול!!!: עשיתי חטא ממש ממש ממש גדול!!!!!! אני מתביישת להגיד אותו!!!!!!!! אני מפחדת שה ישלח לי על זה עונשים כבדים. איך אפשר לכפר על זה??? האם קבלה לעתיד תוכל להסיר את העונשים הכבדים שמגיעים לי מה??? בבקשה להתייחס לשאלה ברצינות רבה היא ממש קריטית!!!!!!!!!!
תשובה: אצטט לך את הרמב"ם בהלכות תשובה פרק א הלכה ד : "אף על פי שהתשובה מכפרת על הכל ועצמו של יום הכפורים מכפר, יש עבירות שהן מתכפרים לשעתן ויש עבירות שאין מתכפרים אלא לאחר זמן, כיצד עבר אדם על מצות עשה שאין בה כרת ועשה תשובה אינו זז משם עד שמוחלין לו ובאלו נאמר שובו בנים שובבים ארפא משובותיכם וגו, עבר על מצות לא תעשה שאין בה כרת ולא מיתת בית דין ועשה תשובה, תשובה תולה ויום הכפורים מכפר ובאלו נאמר כי ביום הזה יכפר עליכם, עבר על כריתות ומיתות בית דין ועשה תשובה, תשובה ויום הכפורים תולין ויסורין הבאין עליו גומרין לו הכפרה, ולעולם אין מתכפר לו כפרה גמורה עד שיבואו עליו יסורין ובאלו נאמר ופקדתי בשבט פשעם ובנגעים עונם, במה דברים אמורים בשלא חילל את השם בשעה שעבר אבל המחלל את השם אע"פ שעשה תשובה והגיע יום הכפורים והוא עומד בתשובתו ובאו עליו יסורין אינו מתכפר לו כפרה גמורה עד שימות, אלא תשובה יום הכפורים ויסורין שלשתן תולין ומיתה מכפרת שנאמר ונגלה באזני ה  צבאות וגו  אם יכופר העון הזה לכם עד תמותון." מתוך דבריו למדנו שהתשובה לא תמיד מסלקת את העונש. כאשר יש חטאים קשים מאוד צריכים לבוא עוד דרכי כפרה: יום כיפור - ייסורים - ומוות ( כאשר היה בחטא חילול ד ). כאשר דוד המלך המלך שב בתשובה על חטא בת שבע, הוא מבקש מד  שיעניש אותו ובלבד שתהיה לו כפרה על חטאו   הוא מדמה את העונש לכביסה שמשפשפת ומייסרת אבל מסלקת את הליכלוך (תהלים פרק נא) (ד) הרבה כבסני מעוני ומחטאתי טהרני: (ט) תחטאני באזוב ואטהר תכבסני ומשלג אלבין: מכאן אנו למדים שאדם גדול מוכן להענש אם בכך יסולק עוונו והוא ידע שיוכל לזכות מחדש בקרבת ד. שהרי קרבת ד  היא משאת חיינו.
שאלה: קהלת: א. למה רק אשכנזים קוראים קהלת בשבת סוכות? ב. מה מקור המנהג?
תשובה: א. גם תימנים וחלק מהספרדים קוראים את מגילת קהלת בסוכות. ב. במסכת סופרים (יד, א). ולהלן הסבר ומקור התשובה מספר פניני הלכה מאת הרב אליעזר מלמד שליט"א ולהרחבה ראי בספר באתר ישיבת הר ברכה אייל משה רבים נוהגים לקרוא את מגילת קהלת בחג הסוכות (מסכת סופרים יד, א), שעל ידה אנחנו לומדים כיצד לשמוח באמת. והאדם נצרך מאוד ללימוד זה, מפני שמטבעו הוא נוטה לשמוח בהבלי העולם, ולחשוב שככל שיהיה יותר עשיר, ויהיו לו יותר בתים גדולים, בגדים מפוארים, מאכלים משובחים, משקאות טובים, גינות חמד, משרתים ומשרתות, כך ישמח יותר. ובאמת כל אלו הם רק כלים שיכולים לסייע לדבר האמיתי, שהוא מעמדו הרוחני, אמונתו ומידותיו הטובות. וכאשר הרכוש הגשמי הופך לעיקר, הוא משכיח מהאדם את פנימיותו וערכיו, מנתק אותו ממקור חייו, ומותיר אותו מרוקן וחלול, בלא שמחה. וזה עניינו של חג הסוכות   לשמוח בכל היבול שאספנו במשך השנה שמחה אמיתית. ולכך אנחנו מגיעים על ידי התחזקות בהכרה שכל מה שאספנו במשך השנה   בחסדי ה  הוא, וייעודו העיקרי, לסייע לנו להתחזק באמונה ומוסר, ולתת בידינו רצון ויכולת להיטיב לבריות ולתקן את העולם. על ידי היציאה מבית הקבע לסוכה שהיא דירת ארעי ומקום של מצווה וקדושה, אנו חוזרים להתבונן ביסודות אמונת ישראל, ולומדים שהבית והרכוש הם כלי עזר להגשמת האידיאלים האלוקיים. רעיון זה בא לידי ביטוי במגילת קהלת, שמבארת שהחכמה, העושר, היופי, וכל שאר המעלות שבעולם הזה, הם הבל הבלים, ורק דבר אחד חשוב: "סוף דבר הכל נשמע את האלוהים ירא ואת מצותיו שמור כי זה כל האדם" (קהלת יב, יא). שמעתי ביאור יפה לזה:  הבל  משמעותו אפס, ויראת ה  אחד, שכן היראה היא הראשונה במעלה, כמו הספרה הראשונה בין המספרים (שבת לא, ב). כאשר יראת ה  בראש והחכמה מצטרפת אליה, הרי שעל ידי תוספת האפס, האחד הופך לעשר, ועם עושר הוא נעשה מאה, ועם יופי נעשה אלף, וכך כל מעלות העולם הזה. אבל כאשר יראת ה  אינה בראש, הרי שכל המעלות הללו הן הבל הבלים, אפס מאופס (מדודי הרב אברהם רמר זצ"ל). וכן למדנו בקהלת, ששמחה שאינה קשורה למצווה או לערך מוסרי היא שמחה שאינה ראויה, ועליה נאמר (קהלת ב, ב): "ולשמחה מה זה עשה?!". אבל על שמחה של מצווה נאמר (קהלת ח, טו): "ושבחתי אני את השמחה אשר אין טוב לאדם תחת השמש כי אם לאכול ולשתות ולשמוח". ואמרו חכמים: "אין שכינה שורה לא מתוך עצבות ולא מתוך עצלות ולא מתוך שחוק ולא מתוך קלות ראש ולא מתוך שיחה ולא מתוך דברים בטלים, אלא מתוך דבר-שמחה של מצווה" (שבת ל, ב). יש מהאשכנזים שנוהגים לקרוא את קהלת מתוך מגילת קלף, ולברך לפני קריאתה:  על מקרא מגילה  ו שהחיינו. וכן נוהגים תלמידי הגר"א. ומנהג רוב האשכנזים שלא לברך על קריאתה, ואין מקפידים לקוראה ממגילת קלף (רמ"א תצ, ט  מ"ב יט  פניני הלכה מועדים ב, י). מנהג אשכנז לקרוא את המגילה בתפילת שחרית של שבת שחלה בחג הסוכות, וקוראים אותה לפני קריאת התורה. ורוב הספרדים לא נהגו לקרוא קהלת בסוכות. ולמנהג תימנים קוראים חלק מקהלת סמוך למנחה של שבת ועוד חלק ביום טוב אחרון (עיין פניני הלכה מועדים ב, י).
שאלה: אכילת טמא: אמא שלי חולה במחלה הקשה ועוד מעט היא צריכה להתחיל טיפולים כימותרפיים והקרנות והציעו לה לשתות חלב נאקות שהוא תורם למערכת העיכול והוא יעיל בהתמודדות עם המחלה הזאת, ורציתי לדעת מבחינה הלכתית האם מותר לה לשתות את החלב הזה? וחג שמח
תשובה: ראשית, אני מאחל לאמך רפואה שלמה, והתמודדות מכוונת עם כל המסע הארוך שהיא פותחת בו עכשיו. יהי רצון שיהיה לטובה. רקע על חלב נאקה אפשר לראות בדברי רבני צהר כאן: לו הייתה זו תרופה מוכחת   היה מותר להשתמש בה כדי להציל נפשות. אולם כיוון שלא זה המצב, לא מבחינה רפואית ולא מבחינה הלכתית, קשה להתיר שימוש בכך. ורפואה שלמה
שאלה: פילאטיס וספורט בחול המועד: בס ד האם מותר ללכת לשיעורי פילאטיס בחול המועד? לעשות הליכות כושר או ספורט בחול המועד?
תשובה: מותר להתעמל לשם הנאה אבל ייתכן שלמדריכה אסור לעבוד וממילא לא ראוי להשתתף בחוג בחול המועד. אייל משה
שאלה: מנהגי אבלות: אמי נפטרה לפני קצת יותר משבוע בצהרי יום הכיפורים לאחר שלוש שנים של מלחמה עיקשת וקשה בסרטן שד גרורתי. מכיוון שאינני באה בבית דתי אך לאור המצב הקשה אני מעוניינת לנהוג לפי ההלכה ולכן רציתי לדעת מספר דברים : 1. האם אנו עולים לקבר לאחר חג הסוכות או שהחג ביטל זאת ואנו כבר נעלה בשלושים? 2. מהם מנהגי האבלות אשר חלים עלי בשלושים הימים ולאחר מכן בשנת האבל? 3. מהם מנהגי האבלות החלים על אבי (בעלה של אמי) בשלושים הימים ביום פטירתה ובשנת האבל? מראש, מריאנה.
תשובה: אני מצטער שראיתי את השאלה רק עתה. המקום ינחמכם, וישלח לכם שמחה מן השמיים. א. העליה לקבר נעשית בדרך כלל לאחר שלושים יום ממש, על אף שמנהגי השלושים בוטלו עם כניסת חג הסוכות. ב. על מנהגי האבלות תוכלו לקרוא כאן: ונחמה
שאלה: שבועה: לכבוד הרב! אני וחברה שלי נפרדנו והיא אמרה שהיא צריכה זמן לבד, חיכיתי לה כבר הרבה ואמרתי לה בהודעה בפלאפון שאני נשבע שאני יתן לה זמן עד מוצש. לא אמרתי את זה במילים. יום אחרי נשבעתי בגמגום כזה שאם לא נחזור עד מוצש אז אני לא ירצה לחזור. נשבעתי קצת מכעס ולא אמרתי את שם השם. עכשיו אני מצטער על זה שנשבעתי מה עלי לעשות?
תשובה: צריך ללכת לרב ולעשות פתח לשבועה זו. והרבה שמחה
שאלה: מי אמר שהדת שלנו היא הנכונה?: יש לי שאלה אשר מטרידה אותי הרבה זמן. השאלה שלי היא-יש כ"כ הרבה דתות בעולם, ולכל דת יש משהו שהיא מאמינה בו. יש את הבודהיסטים, הנוצרים, המוסלמים ועוד כל מני דתות אחרות ומיתולוגיות כמו המיתולוגיה הכנענית, היוונית וכו. כל אחת מאמינה באל שלה חוץ מהנוצרים והמוסלמים שגם מאמינים באל שלנו. עכשיו השאלה שלי היא מי אמר שאנחנו הצודקים? אולי הנוצרים, המוסלמים או הבודהיסטים או דת אחרת אשר נמצאת בעולם צודקת ואנחנו לא צודקים? והאלוהים שלהם הוא זה שקיים. איך אוכל לדעת בוודאות שהדת שלנו היא הנכונה מבלי שיהיו אצלי ספקות מיותרות? אני ממש אשמח לתשובה טובה כבוד הרב, השאלה הזאת רק מעוררת אצלי ספקות בנוגע לאמונה בכל פעם. שבוע טוב ומבורך.
תשובה: לך. אני אבחר שלא להוכיח לך כי האמונה שלנו היא היא האמונה האמיתית. אני מאמין בכך בכל ליבי, אבל אני בוחר להשאיר אותך עם הספק, שכן הקב"ה, אשר ברא את העולם, והוא המנהיג היחיד שלו מאז בריאתו ועד נצח נצחים, בחר שלא לחשוף את עצמו מעבר למה שחשף בתקופת יציאת מצרים: עשרת המכות, קריעת ים סוף, מעמד הר סיני, וכל הניסים במדבר, ונראה לי שהוא בחר בכך כדי להעמיד אותי ואותך במבחן האמונה: האם תאמינו בי לאור התגלותי בתקופת יציאת מצרים, או שמא לא תלכו בדרך התורה בגלל ספקות שאוכלים את ליבכם?. האם תאמינו בי אחרי תקופות החושך של עם ישראל בגלות: הרדיפות הנוראות באירופה בתקופת מסעי הצלב, הרדיפות הנוראות בספרד בתקופת האינקוויזיציה וגירוש ספרד, ההשמדה הנוראה בימי החושך של מלחמת העולם השניה. חג שמח!
שאלה: פדיון הבן: ילדתי את בני הבכור בתאריך ב בתשרי 6.9.13 בשעה 16:30. ברצוני לדעת מהו התאריך המדוייק בו עליי לערוך לו את טקס פדיון הבן? כל אחד אומר לי תאריך אחר ואני רוצה להיות בטוחה. בנוסף רציתי לדעת האם העובדה שעברתי הפלה טבעית לפני כן בסביבות שבוע 5-6 מבטלת את הפדיון?
תשובה: להלן תשובות בשני הנושאים: פדיון בן לאחר הפלה חישוב היום של פדיון הבן